## Aotelega o Lauga na folasia e Komesina i le Tolaulauga e Faatonu ai le aso e Faasoa ai Molimau

## Aso Gafua 19 Aukuso 2019

**Chair Satyanand**

Matou te faatalofa atu i e ua sao mai, a latou aiga, au tapuai, amapasa o le Iloiloga ma sui o le Vaega Faufautua mo Tagata ua Sao mai.

E pei ona folasia i le tolaulauga Muamua a le Royal Commission e fa metotia o le a matou faaaogaina e faamaea ai la matou galuega:

* Faatalanoaga patino i le tagata
* Tolaulauga faitele ma fonotaga
* Sailiiliga ma taiala
* Faatalanoaga lautele ma afioaga

E taua uma vaega nei i le Commission e manino ai manatu mai tagata eseese ma maua ai faamatalaga lelei.

**Commissioner Erueti**

Malamalama i auala eseese e mafai ona e auai ai i le Iloiloga:

* Tagai i le upega tafailagi [www.abuseincare.org.nz](http://www.abuseincare.org.nz)
* Vili mai i le 0800 222 727

E fesoasoani le Tolaulauga e Faatonu ai le aso e Faasoa ai Molimau e tapena ai a matou fuafuaga mo le Tolaulauga Faatatau i le Mataupu (29 Oketopa- 8 Novema 2019).

Mataupu mo le asō:

* Faamatala nisi o faaupuga o loo matou faaaogaina i tolaulauga.
* Faailoa le faatautaiga o le Tolaulauga Faatatau i le Mataupu.

**MANATUA: e leai se molimau o le a tulai i le asō**

O le a faataatia e le Tolaulauga Faatatau i le Mataupu le 'alafua' mo tolaulauga faitele uma. E maua ai foi le avanoa e faalogo ai i e ua sao mai, au lagolago malosi, polofesa tau aoaoga ma i latou e i ai tomai faapitoa.

**Tolaulauga Faitele**

E 8 pou o le Faatulagaina o Aiaiga e faatonutonuina ai la matou galuega, e aofia ai tolaulauga faitele:

* Manatu
* Tulaga feagai ai pe a tausi i nofoaga e tausi ai
* Faiga ma le loloto o sauaga
* Aafiaga o sauaga
* Faiga tumau
* Faasaoga ma le toe faafouina o le malosi
* Suiga i faiga tau i le tausiga
* Te Tiriti o Waitangi

E tusa ai ma le tulafono e tatau i tolaulauga faitele ona:

* Tutoatasi
* E le faaituau
* Amiotonu

O lona uiga:

* E i ai nisi o faaupuga tau tulafono e tatau ona matou faaaoga ma o le a faamalamalama uiga o upu.
* E i ai taimi e moomia ai ona tatou faaaoga le tulafono mo le puipuiga o tagata o loo auai.
* E tatala le avanoa e auai ai i le faagasologa o le mataupu.
* E te le moomia fua se loia.
* E le pei le Iloiloga o se Faamasinoga - e leai se finauga. Mo se faataitaiga, e pule lava Komesina i le tagata e mafai ona fai lana fesili i e o molimau ma le fesili e tatau ona fesili ai.
* E tatau i le Iloiloga ona fai ma le amiotonu tagata.
* O le a taumafai Komesina ia mautinoa le maua e tagata o le toafilemu i taimi o tolaulauga.

**Commissioner Gibson**

Matou te faatauaina tikanga Māori i tolaulauga faitele. E manino lelei i Komesina le eseese o manaoga o tagata ma afioaga o loo auai. Mo se faataitaiga, o nisi tolaulauga faitele o le a faia i marae poo Community Centres ina ia fetaui lelei ma tagata.

**Mauaina o avanoa ma lagolagosua**

* O le a mafai e i latou e i ai manaoga faapitoa, o latou aiga ma le au tapuai ona uia nofoaga ma le faagasologa o se mataupu.
* O le a maua foi se Faamatalaupu mai le NZSL mo i latou e logonoa mo tolaulauga faitele.
* E eseese auala e mafai ona tuuina mai ai molimau e pei o luma o se laulau faamasino poo se vaega o le au molimau.
* E mafai ona faalilolilo e o loo fai ma molimau poo le faaaoga o nisi auala e fesoasoani e faaleo ai molimau.
* O le a auai aufaigaluega mo mataupu tau soifua manuia i tolaulauga faitele.

**Commissioner Alofivae**

Matou te taliaina ni tuualalo e tusa ai ma le faagasologa o a matou mataupu ma tolaulauga faitele.

O loo faamaumauina i le Inquiries Act 2013 tulaga e mafai ai e se tagata, vaega poo se faalapotopotoga ona avea ma Sui Auai Autu pe afai:

* E tele so latou sao i le mataupu o loo suesueina.
* E tele so latou aia i le mataupu.
* E ono faitioina i le taimi o le tolaulauga.

E le faamoemoe le avea ai ma Sui Auai Autu e auai ai i tolaulauga faitele.

Sui Auai Autu:

* E mafai ona tuuina mai molimau ma talosaga i se tolaulauga.
* E ono aloaia le avea ai ma sui auai autu mo nisi o tolaulauga.
* E mafai ona fai se talosaga i soo se taimi - faafesootai mai i matou mo se fesoasoani.
* E toatele tagata ma faalapotopotoga ua maea ona tuuina mai talosaga e avea ma Sui Auai Autu.

E manatu Komesina pe a talafeagai ai, ia talosaga e ua sao mai, au lagolago malosi ma vaega mai nofoaga lautele e avea ma Sui Auai Autu, pe a talafeagai. E mafai ona talosaga faatasi tagata e tutusa tulaga na oo i ai poo faasinomaga.

O loo galulue Komesina i mataupu ma mataupu aoga o le a aofia i tolaulauga faitele mai le 2020 i le 2022.

O le a faalauiloa faalauaitele le polokalame pe a mautinoa le faagasologa o le polokalame.

O le a maua le ‘faamatalaga autu’ a o le i amatalia tolaulauga taitasi. O le a folasia ai le auga o se tolaulauga.

**Commissioner Shaw**

**Faamalolo e Tulai**

E tofi mai lava e Komesina tagata e mafai ona auai i se tolaulauga faitele. O itu nei e fua i ai faaiuga a Komesina:

* Pe taua molimau faamaonia o loo iloa e se tasi.
* Le aofaiga o e molimau e ono maua ai molimau faamaonia.
* Pe alagatatau ona faaleo manatu a se tasi mo le amiotonu o le tolaulauga (amiotonu moni).

E tatau i Komesina ona faamanino le FAIGA o le auai ai i se tolaulauga, pe afai ua aloaia le faamalolo e tulai.

**Fesoasoani Tupe mo se Loia**

E ono moomia e i latou o loo tulai se fautuaga faaloia tutoatasi.

Soo se tasi o loo auai i se tolaulauga faitele e mafai ona talosaga mo se loia e faatupeina e le Commission’s Legal Assistance Fund.

O le a faalauiloa faamatalaga auiliili i lea itu i le maea ai ona faavasegaina.

E eseese uma tomai ma talaaga o loia o le a fesoasoani i mataupu.

**O i latou ua faamalolo e tulai e tatau ona tulai i le Tolaulauga e Faatonu ai le aso e Faasoa ai Molimau:**

* Ms Annette Sykes (lagolago malosi/loia)
* Ms Sonja Cooper (lagolago malosi/loia)
* The Anglican Church
* The Crown
* The Catholic Church
* The Salvation Army

**Counsel Assisting Simon Mount: Faaletonu masani ua faaleo e i latou ua faamalolo e tulai**

**Faatonuga mo Faiga Faalilolilo**

O loo i ai atugaluga i tulaga faalilolilo i e ua sao mai, o latou aiga ma le au tapuai. E moomia ona tatou faamautinoa le puipuia o tulaga faalilolilo. E taua tele lea itu i le Commission. O loo i ai faiga faavae e puipuia ai faamatalaga patino i le tagata ma mautinoa o loo faalilolilo.

Ua tuuina mai le maliega a le Crown ma le Salvation Army e faaleaogaina ai tulaga faalilolilo ina ia mafai e i latou ua sao mai sa saini lima e puipuia le faasalalauina o faamatalaga ona talanoa i le Iloiloga.

O le Vaega 15 o le Inquiries Act 2013 o loo tuuina atu ai i le Iloiloga le faitalia e faatonu ai le faiga e faalilolilo ai faamatalaga. O le a faasalalauina i la matou upega tafailagi faatonuga nei. O lona uiga e maua puipuiga mo i latou o loo moomia lea tulaga.

**Faatulagana o talosaga mo faamatalaga**

O le a taumafai le Commission ia lava le taimi ua tuuina atu i faalapotopotoga e saili ai faamaumauga ua talosagaina.

O loo i ai se manatu maualuga e tatau i faalapotopotoga ona tuu atoa le malosi e saili vave ai faamaumauga. E moomia lo tatou galulue faatasi.

**Faasologa ma le Polokalame mo Tolaulauga**

O loo faamautu mataupu ma mataupu aoga ma le faagasologa o le polokalame mo tolaulauga faitele ma o le a faailoa lea tulaga i se taimi lata mai.

**Amiotonu Moni ma Faufautua Tutoatasi**

Na fautuaina i matou e le Crown e tofi se tasi e avea ma Faufautua Tutoatasi e faamautinoaina ai le amiotonu moni i tolaulauga.

E talitonu le Commission o le auai o se Faufautua Lagolago e mautinoa ai le amiotonu o le Iloiloga. Afai e i ai nisi e tatau ona auai i tolaulauga poo moomia se loia, o le a faailoa e Faufautua Lagolago lea manatu i Komesina.